Kom sluit aan by die Voortrekkers…..
Die Voortrekkers is ‘n Christelike Afrikaner Jeug beweging wat steeds ten doel het om kinders se leierskappotensiaal en karakter te ontwikkel. Enige iemand is welkom wat bereid is om hom of haarself met die Afrikaner kultuur, taal en Christelike karakter van die Voortrekkers te vereenselwig. Spanne is ingedeel per Grade, soos op skool en vir elke span is daar ‘n volwasse spanoffisier. Spanne kan wissel in grootte van 4 tot meer as 20 kinders.
Behalwe vir weeklikse spanbyeenkomste, het ons ook gereelde kampe (spankampe, Kommandokampe en Gebiedskampe) asook Kentekendae, waar spesiale vaardighede aan die kinders geleer word.
Spanbyeenkomste vir Laerskool kinders (Penkoppe en Drawwertjies) vind plaas op Maandae van 4nm tot 5nm. Gewoonlik op Laerskool Mooirivier se gronde tensy anders gereël.
Hoeveel kos Lidmaatskap?
Die Ledegeld vir 2013 is eenmalig R475 vir die jaar.
Vir alle kampe en Kentekendae word apart betaal.
Hoekom sou my kind baat by die Voortrekkers ?
Alle ouers wat wel in die Voortrekkers was sal onthou hoeveel pret ‘n mens gehad het en hoeveel ‘n mens self geleer en gegroei het. Op alle kampe asook spanbyeenkomste word daar altyd gepoog om die kinders deur opwindende maniere te leer van vele dinge. Spesiale kennis en vaardighede word in spanverband aangeleer. Dan is daar ook ‘n groot verskeidenheid kentekens waardeur verskillende vaardighede ontwikkel word, byvoorbeeld:
• Lekker Sing
• Kind van Jesus
Kontak persoon in Potchefstroom: Leonard Haasbroek (Dagbestuurslid) 082-545-4321
Vir algemene inligting: http://www.houkoers.co.za/DieVoortrekkers.aspx
Die grootste eer wat ‘n laerskool Voortrekker kan te beurt val, is om vir die Voorslagkenteken te kwalifiseer.
V.l.n.r. Gerhard van Deventer het die Voorslagkenteken (goud) verwerf. Lara Maartens en John Thomas Botha het die Voorslagkenteken (silwer) ontvang. Baie geluk!